Na osnovu člana 154 Zakona o socijalnoj i dječjoj zaštiti ("Sl. list CG", br. 27/13, 01/15, 42/15, 47/15, 56/16, 66/16, 01/17), a u skladu sa članom 25 Odluke o pravima i uslugama iz socijalne i dječje zaštite (“Sl. list CG-opštinski propisi” br. 03/17) i člana 31 Statuta Opštine Tivat ("Sl. list RCG-opštinski propisi", br. 40/04, 26/06 i “Sl. list CG-opštinski propisi", br. 12/11, 21/11 i 3/13), Skupština opštine Tivat na sjednici održanoj dana \_\_\_\_\_\_\_\_ donijela je

**O D L U K U**

**O FINANSIRANJU USLUGE POMOĆ I NJEGA U KUĆI**

**ZA 2017.GODINU**

Član 1.

Ovom Odlukom uređuje se način finansiranja usluge Pomoć i njega u kući u 2017.godini, a koja se sprovodi na teritoriji opštine Tivat.

Član 2.

Svi izrazi koji se u ovoj Odluci koriste za fizička lica u ženskom rodu, odbuhvataju iste izraze muškom u rodu.

Član 3.

Za realizaciju usluge iz člana 1 obezbjeđena su sredstva u Budžetu opštine Tivat, u iznosu od 42.000, 00 ( četrdesetdvije hiljade) eura.

Član 4.

Finansiranjem realizacije Pomoći i njege u kući obezbjeđuje se njega i pomoć u kući licima starijim od 67 godina, ili samohranim licima sa invaliditetom, mlađim od 67 godina života, koja se nalaze u stanju socijalne potrebe, a kroz pružanje socijalne i psihološke podrške u njihovom domu i okruženju i pomoći u zadovoljavanju osnovnih životnih potreba.

Član 5.

Poslovi pružanja usluge Pomoć i njega u kući povjeravaju se OO Crvenog krsta Tivat. Izbor geronto domaćica , koje su prošle obuku za ovo zanimanje, kao i izbor koordinatora, izvršiće OO Crvenog krsta Tivat

Član 6.

Ova Odluka stupa na snagu danom donošenja, a biće objavljena u „Službenom listu Crne Gore-opštinski propisi“.

 **SKUPŠTINA OPŠTINE TIVAT**

Broj: **P R E D S J E D N I K,**

Tivat, Ivan Novosel

**O B R A Z L O Ž E N J E**

Pravni osnov za donošenje **Odluke o finansiranju usluge Pomoć i njega u kući za 2017.godinu** sadržan je u odredbama **člana 154 Zakona o socijalnoj i dječjoj zaštiti** ("Sl.list Crne Gore", br. 27/13, 01/15, 42/15, 47/15, 56/16, 66/16, 01/17), u kom se navodi:

U budžetu opštine mogu se obezbijediti sredstva za materijalna davanja u socijalnoj i dječjoj zaštiti propisana ovim zakonom i za usluge socijalne i dječje zaštite, kao što su**: pomoć u kući**, dnevni boravak, usluge narodne kuhinje, odmor i rekreaciju djece, stanovanje uz podršku, smještaj u prihvatilište-sklonište, stanovanje za socijalno ugrožena lica, u skladu sa zakonom i druge usluge u skladu sa svojim materijalnim mogućnostima.

Strateška dokumenta na nacionalnom nivou predviđaju decentralizaciju usluga iz socijalne zaštite, odnosno uključivanje i drugih aktera, osim države, u proces pružanja usluga, s ciljem obezbjeđivanja njihovog kvaliteta .Za ostvarenje tog cilja, potrebno je razvijati usluge koje podržavaju boravak u porodici i neposrednom okruženju, a što se kad su stara lica u pitanju, može realizovati kroz pružanje usluge Pomoć i njega u kući .

**Strategija razvoja socijalne i dječje zaštite u Crnoj Gori za period 2013 -2017.godine** podrazumijeva , između ostalog, razvoj usluga koje podržavaju život u zajednici, dok **Strategija razvoja sistema socijalne zaštite starih lica 2013-2017** takođe navodi, kao poseban cilj, razvijenu mrežu vaninstitucionalnih, lokalnih usluga socijalne zaštite u zajednici koje unapređuju kvalitet života starih u njihovoj prirodnoj sredini.

Odlukom o pravima i uslugama iz socijalne i dječje zaštite u članu 25, stav 1, predviđeno je da organ uprave nadležan za poslove socijalne zaštite organizuje i sprovodi pružanje pomoći i njege u kući.

Nadležni organ će uslugu pomoć i njega u kući sprovesti na način naveden u članu 25 , stav 2 Odluke, kada se steknu uslovi na nacionalnom nivou.

Opština Tivat je na skupštinskom zasijedanju 30.09.2015. godine donijela **Lokalni plan za razvoj usluga socijalne zaštite 2015-2019** , kojim je predvidjela, u sklopu Akcionog plana, mjeru 3.2 **Usluge podrške za život u zajednici** i aktivnost 3.2.1: **Povećati broj korisnika usluge pomoć i njega u kući starim i nemoćnim osobama (geronto domaćice) i proširiti rad na teritoriji cijele opštine**.Kao nosilac aktivnosti predviđen je Crveni krst, koji je i do sada bio pružalac usluga ovog programa.

U skladu sa tim, poslovi pružanja usluge Pomoć i njega u kući , ovom Odlukom su povjereni OO Crvenog krsta Tivat. Ova organizacija već dugi niz godina sprovodi program pružanja pomoći i njege starim licima sa teritorije opštine Tivat, na izuzetno human i kvalitetan način, omogućavajući velikom broju naših sugrađana zadovoljavanje osnovnih životnih potreba.

Tu uslugu koristi između 55 i 65 lica, uz tendenciju povećanja broja korisnika. Odlukom o pravima i uslugama iz socijalne i dječje zaštite predviđeno je proširivanje kategorije korisnika i na lica mlađa od 67 godina života, u slučaju da se radi o samohranim invalidnim licima.

Lokalnim planom za razvoj usluga socijalne zaštite 2015-2019 takođe je obuhvaćena ova usluga, uz težnju da se proširi i na prigradska naselja.

Porast broja korisnika iziskuje i povećanje broja izvršilaca, odnosno geronto domaćica.

Shodno iznijetom predlaže se Skupštini opštine Tivat da usvoji Odluku o finansiranju usluge Pomoć i njega u kući za 2017.godinu

Sekretarijat za mlade,sport i socijalna pitanja